**ELŐTERJESZTÉS**

**Szombathely Megyei Jogú Város Közgyűlése**

**Gazdasági és Jogi Bizottsága 2021. december 13-i ülésére**

**Javaslat kulturális intézmények pályázaton történő részvételének jóváhagyására**

A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja kimondja, hogy a Gazdasági és Jogi Bizottság a pénzügyekkel, vagyongazdálkodással kapcsolatos feladatai körében jóváhagyja az önkormányzat vagy intézményei által benyújtásra kerülő európai uniós és egyéb pályázatokat, amennyiben azok önrészt nem igényelnek.

Az Emberi Erőforrások Minisztériuma Kultúráért Felelős Államtitkársága által kiírásra került az „Előadó-művészeti szervezetek többlettámogatása - 2022. évi tematikus egyedi támogatási rendszer” elnevezésű, önrészt és fenntartási kötelezettséget nem igénylő pályázat, melyen a Mesebolt Bábszínház (a továbbiakban: Bábszínház) részt kíván venni.

A Bábszínház két előadás (A tó titka; A kisgömböc) színpadra állítására kíván pályázatot benyújtani összesen 10,3 millió forint összegben.

Az AGORA Szombathelyi Kulturális Központ (a továbbiakban: AGORA) a Nemzeti Kulturális Alap Hangfoglaló Könnyűzene Támogató Program Kollégiuma által kiírt „Fővároson kívüli könnyűzenei koncerthelyszíneken (klubok, közművelődési intézmények, szórakozóhelyek stb.) rendszeres élőzenei koncertprogram megvalósítása” elnevezésű pályázatán kíván részt venni. A 2022. január 1. napjától 2022. december 31. napjáig megvalósítandó pályázat önrészt és fenntartási kötelezettséget nem igényel. Az AGORA 3 millió forint összegben kíván pályázni 10 koncert megszervezésére.

Tekintettel arra, hogy az intézmény 2022. január 1. napjától gazdasági társaság formájában látja el - mások mellett - a közművelődési alapszolgáltatások teljes körét, így sikeres pályázat esetén a támogatói okirat módosításával a programot meg tudja valósítani.

Az intézmények a fentiekre tekintettel kérik a Tisztelt Bizottság jóváhagyását a pályázatok benyújtásához.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2021. december „ ”**

**/: Horváth Soma :/**

**I.**

**HATÁROZATI JAVASLAT**

**…../2021. (XII.13.) GJB. számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja a Mesebolt Bábszínház részvételét az Emberi Erőforrások Minisztériuma Kultúráért Felelős Államtitkársága által kiírt, önrészt és fenntartási kötelezettséget nem igénylő, 10,3 millió forint összegű pályázatának (A tó titka, valamint A kisgömböc c. előadás színpadra állítása) benyújtásához.

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Kovács Géza, a Mesebolt Bábszínház igazgatója)

**Határidő:** azonnal

**II.**

**HATÁROZATI JAVASLAT**

**…../2021. (XII.13.) GJB. számú határozat**

A Gazdasági és Jogi Bizottság a „Javaslat kulturális intézmények pályázaton történő részvételének jóváhagyására” c. előterjesztést megtárgyalta, és a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 51.§ (3) bekezdés 25. pontja alapján jóváhagyja az AGORA Szombathelyi Kulturális Központ részvételét a Nemzeti Kulturális Alap Hangfoglaló Könnyűzene Támogató Program Kollégiuma által kiírt, önrészt és fenntartási kötelezettséget nem igénylő, 10 koncertre vonatkozó, 3 millió forint összegű pályázaton.

**Felelős:**  Bokányi Adrienn, a Gazdasági és Jogi Bizottság elnöke

Dr. Nemény András polgármester

Dr. Horváth Attila alpolgármester

Horváth Soma alpolgármester

(a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Mester Ágnes, az Egészségügyi, Kulturális és Köznevelési Iroda vezetője,

Horváth Zoltán, az AGORA Szombathelyi Kulturális Központ igazgatója)

**Határidő:** azonnal